MEGA บวกเกือบ 6% ทำนิวไฮต่อเนื่อง-โบรกฯอัพประมาณการกำไรปี 60-62
MEGA บวกเกือบ 6% ทำนิวไฮต่อเนื่อง-โบรกฯอัพประมาณการกำไรปี 60-62 โดย ณ เวลา 15.18 น. อยู่ที่ระดับ 40.00 บาท บวก 2.25 บาท หรือ 5.96% ด้วยมูลค่าซื้อขายซื้อขาย 342.88 ล้านบาท 
3 ต.ค. 2560

ผู้สื่อข่าวรายงานว่า บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 15.18 น. อยู่ที่ระดับ 40.00 บาท บวก 2.25 บาท หรือ 5.96% ด้วยมูลค่าซื้อขายซื้อขาย 342.88 ล้านบาท โดยราคาหุ้นทำทำนิวไฮต่อเนื่อง

บล.กสิกรไทย ระบุในบทวิเคราะห์ว่า ปรับประมาณการกำไรขึ้น 8%/10%/9% ในปี 2560-62 และปรับเพิ่มเป้าหมาย Trailing PER ขึ้นจาก 26 เท่า เป็น 27 เท่า สอดคล้องกับค่าเฉลี่ยของ Trailing PER ตั้งแต่เดือน พ.ย. 2556 คาดการณ์รายได้ที่เติบโตแข็งแกร่งในตลาดเอเชียตะวันออกเฉียงใต้,การฟื้นตัวของยอดขายในประเทศไทยและไนจีเรีย และ คาดการณ์กำไรไตรมาส 4/2560 ที่น่าจะทำจุดสูงสุดใหม่อีกครั้ง เป็นเหตุผลในการลงทุนของหุ้นตัวนี้
แม้แผนการเปิดตัวสินค้าภายใต้ JV กับ MALEE จะเลื่อนออกไปเป็นไตรมาส 1/2561 จากเดิมไตรมาส 4/2560 แต่ประเด็นนี้มิได้มีผลกระทบต่อประมาณการเนื่องจากยังไม่ได้รวมไว้ในประมาณการ
คาดกำไรสุทธิหลักในปี 2561-62 จะเติบโตต่อเนื่องที่ 14%/15% มาที่ 1.26 พันลบ. และ 1.44 พันลบ. ตามลำดับ จากรายได้ที่เติบโตทั้งจาก MegaWeCare และ Maxxcare และ EBIT margin ที่คาดจะค่อยๆเพิ่มขึ้น